ועדת החוץ והביטחון, כנסת 25, פרוטוקול מספר 37, 2023-03-20 00:00

יולי יואל אדלשטיין: בוקר טוב

יולי יואל אדלשטיין:  אני פותח את ישיבת ועדת החוץ והביטחון

יולי יואל אדלשטיין:  הנושא שלנו הוא הצעות חוק קליטת חיילים משוחררים (תיקון – מימון מלא לתוכנית "ממדים ללימודים") התשפ"ג-2023

יולי יואל אדלשטיין:  יש מספר הצעות חוק של מספר מציעים

יולי יואל אדלשטיין:      נמצא אתנו כרגע חבר הכנסת אופיר כץ ואני אומר גם לו וגם לשאר המציעים יישר כוח על ההגשה המהירה של הצעת החוק שמדברת על מימון מלא לחיילים המשוחררים

יולי יואל אדלשטיין:  אנחנו זוכרים את הסיפור – ואני מוסיף "המיותר" - שהיה בכנסת הקודמת סביב הנושא הזה

יולי יואל אדלשטיין:  אני מקווה שאנחנו עכשיו נוכל להביא למצב שבאמת ההערכה של כולנו לחיילים תבוא לידי ביטוי גם במעשים

יולי יואל אדלשטיין:      אני מבקש מחבר הכנסת אופיר כץ להציג לנו את הצעת החוק

אופיר כץ: תודה רבה אדוני היושב ראש

אופיר כץ:  אני רוצה קודם כל להודות לך כי אני מודע ללוח העמוס שיש לך כאן בוועדה, מגוון דיונים חשובים, הצעות חוק וכשפניתי אליך אמרת לי שזה באמת נושא סופר חשוב ואתה תמצא את הזמן ואכן עשית את זה הכי מהר שאפשר

אופיר כץ:  אני באמת מודה לך על כך

אופיר כץ:      אנחנו מתחילים כאן צעד מאוד מאוד חשוב וצודק

אופיר כץ:  אני מברך על כך שאנחנו מתחילים ומתניעים את התהליך שאומר שלמי שמשרת יותר מגיע יותר

אופיר כץ:  זה מחובתנו

אופיר כץ:  זה מגיע ללוחמים וללוחמות שלנו, מגיע להם בזכות ולא בחסד

אופיר כץ:       אני רוצה להגיד ללוחמים שאני יודע שצופים בנו, מחכים לזה, שאנחנו גאים בכם על השירות שאתם עושים למען מדינת ישראל, על השמירה על אזרחי ישראל, על לילות ללא שינה, שבועות, חודשים, בלי לראות את הבית ואת המשפחה, עמידה בתנאים מאוד מאוד קשים, על המחויבות שלכם

אופיר כץ:  המינימום שאנחנו יכולים לעשות עבורכם זה לתמוך בכם ברגע הזה, ברגע שאתם פושטים את המדים, עולים על אזרחות ואנחנו רוצים להיות שם למענכם ובשבילכם

אופיר כץ:      כל אימא שדואגת בלילות, שיודעת שהבן בפעילות ואין לה את כל הפרטים אבל הדאגה, החשש, הלילות ללא שינה, כל אבא שנוסע למחסום כשמתאפשר להביא את התבשילים, לראות את הבן או את הבת אחרי תקופה ארוכה - מגיע גם למשפחות לראות שהמדינה נמצאת שם בשביל הילדים ומאפשרת להם ללמוד תואר כאשר המדינה היא זו שבעצם מממנת

אופיר כץ:  זה לא רק המימון הכספי שבהחלט הוא חשוב כי בשנים האלה חיילים לא מתפרנסים וזה נותן דחיפה לאזרחות, אלא זה גם – כמו שאמרתי, מעבר לעניין הכספי – סוג של הזדמנות בשבילנו להביע הערכה מטעמנו, מטעם המדינה, על מה שאתם עושים

אופיר כץ:      אני רוצה להודות לחברי השר יואב קיש שנאבק בסוגייה הזו בכנסת הקודמת, להעלות מ-66 אחוזים ל-75 אחוזים

אופיר כץ:  למען ההגינות, הוא היוזם הראשון של החוק

אופיר כץ:  מאחר ושר לא יכול להגיש הצעות חוק פרטיות, המצטרפים – ואני כמובן הצטרפתי להצעת החוק הזו – מגישים אותה

אופיר כץ:  אני רוצה לומר לו תודה על הדחיפה ועל קידום הנושא

אופיר כץ:      אני רוצה גם להודות לשר הביטחון יואב גלנט שגם הוא כל כולו רתום למען החוק הזה, לקיים אותו ולממש אותו

אופיר כץ:  כמובן אני רוצה להודות לשר האוצר בצלאל סמוטריץ'

אופיר כץ:      בנוסף, מעבר לזה שהחוק הוא פסקה אחת, נפגשתי עם החברים שנמצאים כאן ואני מניח שיתאפשר להם להתייחס, הם העלו נקודות חשובות שאנחנו צריכים לשים עליהן דגש ואולי כן לערוך מעט שינויים בחוק בהתאם לנקודות שהם העלו

אופיר כץ:       זה חוק חשוב מאוד

אופיר כץ:  אנחנו ביחד - אני יכול לדבר בשמך אדוני היושב ראש – נפעל בכל הכוח ובכל האמצעים העומדים לרשותנו להעביר אותו כמה שיותר מהר

אופיר כץ:  הצעת החוק הזו היא מסוג ההצעות שאתה מרגיש את השליחות הציבורית שלך על מלא

אופיר כץ:  בשביל הדברים האלה אנחנו נמצאים כאן

אופיר כץ:      אנחנו עושים דבר חשוב בשבילכם חברים ולמענכם

אופיר כץ:  זה הכי מגיע לכם בעולם בזכות ולא בחסד

אופיר כץ:  תודה

אופיר כץ:  כיף להיות באותו דיון עם היועצת המשפטית מירי כשאנחנו לא דנים בפקודת המשטרה אלא בנושאים אחרים

אופיר כץ:  גם זה שינוי מרענן

אופיר כץ:  תודה אדוני היושב ראש

יולי יואל אדלשטיין: תודה לחבר הכנסת אופיר כץ

יולי יואל אדלשטיין:  הצעה נוספת הוגשה על ידי חברי הכנסת שרון ניר, יבגני סובה ויוליה מלינובסקי

יולי יואל אדלשטיין:  אני אבקש מחברת הכנסת שרון ניר להוסיף לדברים של חבר הכנסת אופיר כץ

שרון ניר: בוקר טוב

שרון ניר:  תודה אדוני היושב ראש

שרון ניר:  הארץ האהובה שלנו שטובי בנינו ובנותינו שירתו וישרתו אותה, ויש גם קדושים שמסרו נפשם למענה, אני אומר שבאמת הביטוי הכי מרכזי הוא התייצבות הדורות הבאים של כולנו לשירות בצה"ל ועמידה על המשמר

שרון ניר:  יש חשיבות עליונה לכך שכולם ישרתו ועל כולנו לדאוג בכל דרך שמודל צבא העם שקצת מתכרסם בשנים האחרונות – ואני אומרת את זה בהרבה כאב ובהרבה צער – יישמר

שרון ניר:  עלינו כמחוקקים חלה החובה לשים בחוד החנית את אלה שנמצאים בחוד החנית

שרון ניר:      יש כאן עיקרון פשוט וקל

שרון ניר:  מי שתורם ותורם גם בצורה שהיא הכי מוחלטת ומוכן להימצא בקדמת הבמה, לקחת על עצמו תפקיד של לוחם, אלה האנשים שאנחנו צריכים לתגמל אותם באופן מלא על מלא

שרון ניר:      אני רוצה בהזדמנות זו להודות לממשלה הקודמת שהעלתה את הנושא לסדר היום, שאמרה את העיקרון הפשוט והקל הזה שמי שתורם מתועדף וכי הלוחמים צריכים להיות בקדמת הבמה

שרון ניר:  עכשיו מזדמן לנו ואנחנו שמים אותם בקדמת הבמה בכך שאנחנו נסתכל על הרצף של מעבר מחיים צבאיים לאזרחות ונאפשר לאותם אלה שעשו שירות משמעותי ביותר, על ידי זה שהם השתבצו ביחידות לוחמות, לקבל גם לימודים אקדמאיים מהמדינה

שרון ניר:      אני מברכת על ההצעה ואני מברכת את המציעים

שרון ניר:  אני שמחה שיש לנו שותפות בעניין הזה שהוא חשוב מאוד

שרון ניר:  זה מסר מאוד מאוד משמעותי שיוצא מכאן לצה"ל בימים המורכבים האלה שעוברים עלינו

שרון ניר:  החוק הזה הוא חוק מבורך וחשוב

יולי יואל אדלשטיין: תודה לחברת הכנסת שרון ניר

יולי יואל אדלשטיין:  ייעוץ משפטי של הוועדה, אתם רוצים להוסיף משהו? לא

יולי יואל אדלשטיין:  מי מייצג את הממשלה? נתחיל עם משרד הביטחון

מירי פרנקל-שור: ביקשנו ממכם נתונים וכדאי שתציגו אותם לוועדה

אייל הנס: בוקר טוב

אייל הנס:  אני ראש האגף ומנהל הקרן לחיילים משוחררים במשרד הביטחון

אייל הנס:  אני אציג את עמדת משרד הביטחון בנושא

אייל הנס:       קודם כל, אנחנו בעד הטבות נוספות במיוחד לחיילים משוחררים ששירתו בשירות קרבי

אייל הנס:  נשאתי בחדר הזה רק לפני שנה נאום שבעצם מצדיק את מתן ההטבות המועדפות לחיילים קרביים לאור תמונת המצב ולאור הצורך הביטחוני שככל הנראה לא ילך ויקטן בשנים הקרובות

אייל הנס:       בימים אלה אנחנו נמצאים בבחינה כוללת של כלל ההטבות לחיילים משוחררים וגם למשרתים במתווה שלם, כולל בחינת המקורות גם אצלנו וגם ביחד עם האוצר

אייל הנס:  זאת בחינה שאמורה להסתיים בעת הקרובה

אייל הנס:  לכן אנחנו מבקשים להסתכל על זה בראייה יותר רחבה כאשר כמובן הנושא הזה וההצעה הזאת היא חלק אינטגרלי בתוכה ואולי נמצא אפילו בראש סדר העדיפות שלנו

יולי יואל אדלשטיין: שאלה גם למציעים וגם לנציגות משרד הביטחון

יולי יואל אדלשטיין:  כשאני חושב על ההצעה, וכמו שאמרתי אני מברך עליה ותומך בה בשתי ידיי בלי רמז להצבעות כפולות, מה קורה עם מישהו ששירת שירות קרבי מלא ואולי כן רוצה לרכוש מקצוע אבל לא הולך לכיוון לימודים אקדמיים? החוק לקליטת חיילים משוחררים מתייחס לזה? הצעת החוק הנוכחית תוכל לעזור לאנשים האלה?      

אייל הנס: בוא נסביר את המצב הקיים

אייל הנס:  המצב הקיים מדבר על לימודים אקדמיים בכל המוסדות שמוכרים כולל הכנסנו בפעם הקודמת גם את המוסדות לאמנות ותרבות

אייל הנס:  זאת כרגע תמונת המצב

אייל הנס:  אפרופו, במסגרת הבחינה הכוללת, אנחנו גם מסתכלים למשל על נושא של קורסים

אייל הנס:  לכן אמרתי שיש כאן מקום להסתכל על זה בצורה יותר רחבה אבל כרגע אנחנו עוד לא נמצאים בשלב שאני יכול להתייחס לנושא

אייל הנס:  בוודאי הנושא הזה מול עינינו

יולי יואל אדלשטיין: זאת אומרת, אתה אומר שהצעת החוק הפרטית הנוכחית של מספר חברי כנסת היא עדיין לא נותנת לזה מענה אבל אתם כמשרד הביטחון מודעים לעניין הזה ומקווים להביא לנו איזושהי בשורה בקרוב בנושא הזה

אייל הנס: נכון

מירי פרנקל-שור: אבל בעצם יש תקציב שחייל משוחרר יכול לקחת ולממן

אייל הנס: כן

אייל הנס:  אני אסביר מה שמירי אומרת

מירי פרנקל-שור: בזמנו הייתה אמירה ערכית של הרמטכ"ל דאז איזנקוט

מירי פרנקל-שור:  הוא קשר בין הקרביות לבין המימון של הלימודים האקדמיים

אופיר כץ: יש מספר תחומים, מספר שהוא יותר רחב במימוש של כספי הפיקדון

אופיר כץ:  אולי אפשר לעשות את ההקבלה הזאת שהם יוכלו להשתמש גם בזה

מירי פרנקל-שור: הם יכולים

אופיר כץ: להרחיב את זה כך שמדובר לא רק במי שעושה תואר, שזה כן קיים בכספי הפיקדון

אייל הנס: אני תכף אסביר את זה

אייל הנס:  זה לא כזה מסובך

אייל הנס:  היום כל חייל משוחרר שיוצא לדרך מקבל שני דברים במסגרת החוק - הוא מקבל מענק תוך 60 ימים מיום השחרור והוא מקבל את כספי הפיקדון

אייל הנס:  כספי הפיקדון הם כספים ששמורים בקרן למשך חמש שנים אלא אם כן הוא מבקש אותם לשש מטרות שקבועות בחוק

אייל הנס:  לימודים אקדמיים והכשרות מקצועיות הם שתיים מתוך שש המטרות שמוגדרות בחוק

אייל הנס:  לכן חייל משוחרר יכול למשוך את הכסף לטובת הדבר הזה

אייל הנס:  יתרה מכך, יש הבחנה בין חייל קרבי לבין חייל ששירת בשירות עורפי

אייל הנס:  חייל קרבי מקבל סכום יותר גדול שהוא פונקציה גם של משך השירות שלו וגם של אופי השירות שלו

אייל הנס:  יש כיום שלושה אופיי שירות – הראשון, חייל קרבי, השני, חייל תומך לחימה כאשר גם תומכי הלחימה הם חיילים שצמודים לחיילים הלוחמים והם נמצאים לידם, לפעמים אפילו בשדות הקרב ושרון בוודאי מכירה את זה, והשלישי, שאר החיילים שמשרתים את השירות העורפי

אייל הנס:  אני יכול למשל להדגים: חייל קרבי שהיום משתחרר ועשה שירות מלא קרבי, מקבל מענק ופיקדון של 42 אלף שקלים

אייל הנס:  הוא בהחלט יכול להשתמש בהם לכל מטרה כולל המטרות האלה של הקורסים והדברים האלה שאתה דיברת עליהם והם מאוד נכונים

אייל הנס:  כדי להוקיר את החייל, אנחנו רוצים שישתמש בזה למשהו אחר ונבחן מה ניתן לו

יולי יואל אדלשטיין: ברור

יולי יואל אדלשטיין:  תודה

יולי יואל אדלשטיין:  משרד האוצר

דן נימני: אגף תקציבים

דן נימני:  העלות התקציבית להצעת החוק היא כ-60 מיליון שקלים

מירי פרנקל-שור: איך הגעתם לחישוב של 60 מיליון שקלים? אנחנו הערכנו את זה בפחות מ -40 מיליון שקלים

אייל הנס: אני אסביר

אייל הנס:  יש כאן עניין של ביקוש ואנחנו רואים מאז הימים שחבר הכנסת איזנקוט – במקרה הוא נכנס כרגע, שלום - הוליד את הדבר הזה, אנחנו כל שנה רואים גידול במספר החיילים שנרשמים להטבה

אייל הנס:  אנחנו רואים גידול במספר החיילים שמבקשים להשתמש בהטבה הזאת

משה סולומון: הם זכאים?     

אייל הנס: בוודאי שהם זכאים

משה סולומון: אבל ההנחה היא שהתקציב צריך להיות למקסימום

אייל הנס: בוודאי

אייל הנס:  הנחה צריכה להיות למקסימום אבל אני אומר שאם בשנת 2007, כאשר היינו בתחילת הדרך, 300 חיילים משוחררים קרביים נרשמו לתוכנית, היום אנחנו מדברים על מספר כולל שלומד בשלוש שנים של 20 אלף חיילים

אייל הנס:  כל שנה המספר רק הולך וגדל כי אחוז המימון הולך וגדל ואז עוד חיילים מנצלים את ההטבה הזאת

יולי יואל אדלשטיין: מה עמד לרשותם ב-2007? הקרנות הפרטיות?     

אייל הנס: ב-2007 זה הסתמך על קרנות

אייל הנס:  היה חיבור של מספר קרנות והחקיקה בעצם העבירה את זה מהקרנות שהלכו ונגמרו לתקציב ממשלתי קבוע לאורך שנים עם הבטחה קבועה לחיילים ולא החלטה לפי הכסף, כמה מממנים והאם מממנים

מירי פרנקל-שור: אני רוצה שוב להבין את הנתונים כיוון שהנתונים משפיעים על העלות התקציבית

מירי פרנקל-שור:  עד הקורונה היה איזשהו גידול

מירי פרנקל-שור:  בקורונה בעצם בא השינוי מכיוון שחבר'ה לא יצאו לטיול והלכו ללימודים

מירי פרנקל-שור:  מה אתה רואה השנה? מה אתה רואה מאז הסתיימה הקורונה?     

אייל הנס: השנה אני רואה גידול

אייל הנס:  בימים האלה אני עומד בפני סגירת מה שנקרא שנת הלימודים האחרונה

אייל הנס:  למול השנה הקודמת אני רואה גידול של 1,300 חיילים שנרשמים

אייל הנס:  זה משהו שכנראה מאפיין את הדור הזה שהוא מבין שאפשר לטייל, הוא גם טייל ואני מזכיר שיש להם גם זמן לנצל את ההטבה

אייל הנס:  הם לא חייבים לנצל את ההטבה ברגע הראשון

אייל הנס:  יש להם שלוש שנים מהרגע שהם השתחררו

אייל הנס:  הם כבר סיימו את הטיול, הם עשו אולי איזשהו קורס, הם כבר עבדו באיזושהי עבודה זמנית והם בהחלט יכולים לגשת ללימודים

שרון ניר: הם יכולים לנצל את זה החל מעד שלוש שנים

אופיר כץ: כמה נרשמים ולא מקבלים?     

אייל הנס: כל חייל שזכאי להטבה מקבל

אייל הנס:  אין דבר כזה חייל שנרשם וזכאי להטבה, שלא מקבל

אופיר כץ: יכול להיות מישהו שלא הסתדר עם התהליך

אופיר כץ:  ברגע שהוא נכנס, כולם מקבלים? 100 אחוזים?     

אייל הנס: אם הוא נכנס והוא עומד בתנאים שכתובים בחוק, הוא יקבל את זה

אייל הנס:  אני מזכיר שבחוק יש תנאים כמו למשל שהוא שירת 85 אחוזים מהתקופה

אופיר כץ: ברור שאם הוא עומד בתנאים

אייל הנס: אם הוא עומד בתנאים, אין מצב – אני אומר בצורה ברורה – שחייל שעומד בתנאים לא מקבל את ההטבה הזאת

אופיר כץ: כמה עומדים בתנאים ולא מגישים בקשה?     

אייל הנס: אני לא יודע

אופיר כץ: אתם לא יודעים כמה לוחמים משתחררים?     

אייל הנס: אני יודע, בוודאי שאני יודע, אבל אני לא יודע מה הם עושים

אייל הנס:  אני לא יודע אם הם לומדים או לא לומדים

אייל הנס:  אני יודע רק מה שמגישים

יולי יואל אדלשטיין: הוא שאל כמה משתחררים

אייל הנס: כמה משתחררים, אני יודע

אופיר כץ: אני שואל כמה משתחררים ולא מנצלים את זה

אופיר כץ:  מענין לדעת למה

אייל הנס: זה לא אומר שום דבר

אייל הנס:  יכול להיות שהם לא הולכים ללמוד

שרון ניר: צריך להגיד שחל גידול באופן הניצול

שרון ניר:  זה גם חלק מהתהליכים שמשרד הביטחון עבר כשהוא פישט את התהליך הזה שחיילים יוכלו לנצל יותר טוב

מירי פרנקל-שור: לא רק שהוא פישט את התהליך אלא אנחנו כן דיברנו על זה ב"ממדים ללימודים", שאתם כן צריכים להיות פרו-אקטיביים

שרון ניר: בדיוק

שרון ניר:  צודקת

אייל הנס: שנים אנחנו מדברים על זה מעל כל במה, החל מבסיסי המשתחררים, עבור דרך האתר שלנו

שרון ניר: ההטבה יותר מונגשת

אייל הנס: דחיפה לכל החיילים

אייל הנס:  הם מקבלים סמסים בהם כתוב להם שהם זכאים לקבל את ההטבה כי הם היו חיילים קרביים

אייל הנס:  אנחנו מספרים על זה במסעות שמתבצעים בשלושת החודשים האחרונים עד השחרור

אייל הנס:  אנחנו עושים פעילות פרו-אקטיבית מאוד גדולה, בדיוק כמו שציינת

מירי פרנקל-שור: אתם הבאתם את הנתונים באופן מסודר לוועדה? ביקשנו נתונים ממשרד הביטחון

רותם קס: אנחנו הבנו שאנחנו מתבקשים להציג אותם בעל פה

מירי פרנקל-שור: תעבירו לנו אחר כך מכיוון שזה חשוב לנו להבין את הגידול פר שנים ובהשוואות

יולי יואל אדלשטיין: אני רוצה להבין עוד נקודה

יולי יואל אדלשטיין:  אנחנו קטענו את נציג האוצר באמצע דבריו

יולי יואל אדלשטיין:  אתה אמרת שההערכה שלכם שהתקציב הוא כ-60 מיליון שקלים

דן נימני: כן

דן נימני:  יש שלושה משתנים שמשפיעים על זה כאשר אחד הוא הגידול הדמוגרפי שגדל ומן הסתם הוא משפיע כל מספר הזכאים

דן נימני:  שנית, שינוי ההתנהגות

דן נימני:  ברגע שיש הגדלת מימון, זה גם שינוי התנהגות, ושלישי, ברגע שמגדילים את שיעור המימון, אם זה מ-6 אחוזים ל-75 אחוזים ועכשיו זה יהיה מימון מלא, לוקח כמה שנים עד שזה מתייצב ואנחנו מגיעים לשנה יציבה

דן נימני:  כל הדברים האלה משפיעים ולכן גם התחשיב הוא בהתאם

משה סולומון: אני אתן לך עוד משתנה

משה סולומון:  ברגע שיהיה מימון, מקווים שאחוז המתגייסים לקרבי יהיה גדול יותר ואז נוכל לתת להם עוד בכיף

קריאה: זה לא רק קרבי אלא גם אוכלוסיות מיוחדות

מירי פרנקל-שור: אבל אלה הפלח העיקרי שמנצל את זה

מירי פרנקל-שור:  הערבים הם פלח מאוד קטן

אייל הנס: 85 אחוזים הם חיילים קרביים והשאר אוכלוסיות ייחודיות

מירי פרנקל-שור: ממש חשוב לנו לקבל את הנתונים כיוון שלפי החישוב שלנו, ההערכה התקציבית שלנו היא – למרות שיש כאן הסכמת ממשלה ולא צריך 50 חברי כנסת אבל כן חשוב שנראה את הערכה התקציבית המדויקת – פחות מ-40 מיליון שקלים

דן נימני: לגבי העלות התקציבית

דן נימני:  כמו אמרתי, הערכת העלות היא כ-60 מיליון שקלים

דן נימני:  עדיין, בהתאם לסעיף 40(א) לחוק יסוד: התקציב, הממשלה צריכה להצביע על פעולה מאזנת כדי לממן את הצעת החוק הזאת

יולי יואל אדלשטיין: כלומר, מקור תקציבי מן התקציב הקיים

מירי פרנקל-שור: כאשר נגיע לקריאה ראשונה, השאלה אם צריך 50 חברי כנסת או לא

מירי פרנקל-שור:  האם זו הצעת חוק תקציבית

מירי פרנקל-שור:  להבנתנו הממשלה תומכת בהצעה ולכן ההצעה לא נחשבת הצעת חוק תקציבית

אייל הנס: נכון

אייל הנס:  אנחנו גם עושים את ההצעה בתיאום עם משרדי הממשלה

מירי פרנקל-שור: לכן היא לא הצעת חוק תקציבית

מירי פרנקל-שור:  על מנת שזאת תהיה הצעת חוק תקציבית, בהצעת חוק תקציבית צריך רוב מסוים של חברי כנסת, למעלה מ-50, בהתאם לחוק יסוד: משק המדינה אלא אם, אחד התנאים, הצעת החוק היא לא הצעת חוק תקציבית אם הממשלה תומכת בהצעת החוק

מירי פרנקל-שור:  לכן הרוב שנדרש לאישור ההצעה הזאת הוא רוב רגיל

מירי פרנקל-שור:  לכן אני מדגישה את הנקודה הזאת

מירי פרנקל-שור:  למיטב הבנתנו הייתה תמיכה של הממשלה בהצעת החוק

דן נימני: הממשלה עדיין לא הצביעה על פעולה מאזנת שתביא לכך שאין לזה משמעות תקציבית

מירי פרנקל-שור: אנחנו הבנו את זה אחרת

דן נימני: אני אוסיף על דבריו של ראש אגף חיילים משוחררים

דן נימני:  ביחד עם משרד הביטחון אנחנו בוחנים את כלל ההטבות של חיילים משוחררים, גם בהיבטי השימושים וגם בהיבטי המקורות

דן נימני:  אני מניח שאחר כך נבוא לוועדה

יולי יואל אדלשטיין: היועצת המשפטית של הוועדה ודאי צודקת

יולי יואל אדלשטיין:  כשיש תמיכת ממשלה, הצעת החוק לא מוגדרת כהצעת חוק תקציבית

יולי יואל אדלשטיין:  זה לא מונע מאיתנו בכל זאת לקבל תשובות כי דבר שאני לא אוכל לקבל גם בגלל התפקיד הנוכחי וגם בגלל התפקיד הקודם שלי, הקודם לקודם, זה שאנחנו נחוקק חוק ולא יהיה לו ביצוע

יולי יואל אדלשטיין:  זה מצב שאנחנו לא נוכל לקבל

יולי יואל אדלשטיין:  אופיר הוא יושב ראש הקואליציה וכדאי את הנקודה הזאת לבדוק עד הסוף

יולי יואל אדלשטיין:  מבחינתי החוק, כמו שאתה אמרת, הוא שורה אחת

יולי יואל אדלשטיין:  אפשר להריץ את החוק אבל שלא נגיע למצב שאנחנו נחוקק ואז יסתבר שהוא לא מתבצע

אופיר כץ: יש שני דברים

אופיר כץ:  לפי דעתי זאת לא תהיה שורה אחת כי תכף נשמע את החבר'ה שמייצגים את המשתחררים ויש להם הערות שאני מוצא בהן טעם

אופיר כץ:  מהצד השני, בשיח שלי עם השרים שיתמכו בטרומית, נעשה את זה בתיאום איתם וזה יחזור לוועדת שרים לחקיקה

אופיר כץ:  זה יהיה בתיאום עם המשרדים ועושים את זה ביחד

יולי יואל אדלשטיין: משרד המשפטים

יולי יואל אדלשטיין:  עורך דין דרור גרנית, ב-זום

יולי יואל אדלשטיין:  מאחלים לך רפואה שלמה ורוצים לשמוע את דבריך

דרור גרנית: אני הצטרפתי קצת באיחור

דרור גרנית:  אני מודה על האישור מראש

דרור גרנית:  בכל מקרה, להבנתי ההצעה היא שאלה של מדיניות

דרור גרנית:  אין כאן שאלה כל כך משפטית כמו שיש כאן שאלה תקציבית ושאלה של פוליסי, להחליט שמחליטים לתת את הסכום המלא ולא את הסכום החלקי שנקבע בחקיקה המקורית מלפני כמה חודשים

דרור גרנית:      אני מבין שלפחות למשרד הביטחון יש מחשבות לעשות את המהלך הזה כחלק ממהלך אחר רחב יותר שיתחבר לעוד הרבה מאוד נושאים אחרים שעל הפרק

דרור גרנית:  לכן מבחינת הממשלה השאלה אם התמיכה הזאת שהיא הייתה תמיכה בטרומית, האם הכוונה היא לומר שאנחנו תומכים בטרומית אבל אחר כך נרצה להשתלב בתוך המהלך הרחב יותר או לא

דרור גרנית:  שוב, כמובן, כמובן, כמובן יש כאן את השאלה התקציבית שעולה

דרור גרנית:  כפי שאדוני ציין, אי אפשר לקדם את החקיקה בלי שנהיה עם מקור תקציבי לממן אותה

דרור גרנית:       עד כאן

דרור גרנית:  אין לי נקודות משמעותיות מעבר לאמור

יולי יואל אדלשטיין: תודה לעורך דין דרור גרנית שללא תיאום מוקדם איתי תמך בדבריי

יולי יואל אדלשטיין:  אני חושב שסיימנו את משרדי הממשלה

יולי יואל אדלשטיין:      חבר הכנסת משה סולומון, בבקשה

משה סולומון: אני תומך בהצעה הזאת שהיא חשובה מהרבה מאוד סיבות, כפי שאמרו חבריי קודם לכן

משה סולומון:  היא גם הוקרה אבל היא גם מוטיבציה עתידית

משה סולומון:  אנחנו יודעים מהי המגמה שקורית בשנים האחרונות ביחס לשירות משמעותי בצבא ולכן זה חשוב מאוד מאוד

משה סולומון:       אני רוצה להעיר שתי הערות

משה סולומון:  כמה מהאנשים או מאותם סטודנטים, אותם משתחררים, מתחילים לימודים ולא מסיימים? כלומר, הם מתחילים ולא מסיימים וכמה הקופה מפסידה עקב כך? בסוף משתחרר מתחיל לימודים ובאיזשהו שלב הוא מסיים

משה סולומון:  האם התשלום הוא באופן אוטומטי ואז אין לו התחייבות כלשהי מצדו? זאת שאלה שאני לא יודע מה התשובה עליה

משה סולומון:       מצד אחד אני אומר שאני שמח על כך

משה סולומון:  לי היה מאוד משמעותי שתמכו בי ויכולתי ללמוד

משה סולומון:  לכן יש חשיבות גדולה לתמיכה המלאה

משה סולומון:  מצד שני זה מייצר איזושהי פרזיטיות

משה סולומון:  אני תוהה האם לא נכון להשאיר איזשהו אחוז מסוים, אולי לא שלושת-רבעי כמו שהיה קודם לכן, אבל אחוז מסוים, מעין השתתפות עצמית ואז אתה יודע שאתה עושה איזושהי פעולה מצידך וזה לא משהו שהוא אוטומטי ולא כדי להקשות עליו אלא בעיקר כדי לייצר רצינות ולא פרזיטיות כלפי תקציבי מדינה

אייל הנס: אני אתייחס לשאלה הראשונה

אייל הנס:  ראשית, אין כאן אובדן של תקציב כי אנחנו משלמים רק למי שנרשם ולומד

אייל הנס:  זה לא מתבצע לפני כן אלא תוך כדי

אייל הנס:  אנחנו יודעים, לפי הנתונים, גם של המועצה להשכלה גבוהה ושל הוועדה לתקצוב שיש אחוזים מעטים של אנשים שאו משנים מגמה או שפורשים במהלך הדרך

אייל הנס:  אני יכול להגיד שדווקא החיילים הלוחמים המשוחררים הם מהאוכלוסייה היציבה יותר שמתחילה ובדרך כלל גם מסיימת

אייל הנס:  זה לא מה שמאפיין אותם

אייל הנס:  מאפיין אותם שהם מגיעים לסוף והם מגיעים לסוף גם בהצלחות כי כנראה נתוני הבסיס שלהם כנראה שהם טובים קצת יותר לשמחתנו

יולי יואל אדלשטיין: תודה רבה

יולי יואל אדלשטיין:  יהורז בן יהודה, תציג את עצמך

יהורז בן יהודה: נראה לי שרון יתחיל ואני אשלים

יולי יואל אדלשטיין: בבקשה

יולי יואל אדלשטיין:  רון פרץ, מה תפקידך ואיך אתה קשור לאירוע

רון כץ: אני ויהורז יוזמים את כל האירוע הזה שנקרא "ממדים ללימודים"

רון כץ:  זה התחיל בכנסת הקודמת

רון כץ:  גם נפגשנו איתך יולי בכנסת הקודמת

יולי יואל אדלשטיין: זכור לי

רון כץ: יואב היה איתנו לאורך כל הדרך וגם אלכס קושניר מישראל ביתנו

רון כץ:  זה תהליך שמתנהל כמעט שנתיים ויותר

רון כץ:  תודה על כינוס הוועדה

רון כץ:      אנחנו רוצים להעלות כמה נקודות שנגע בהן חבר הכנסת סולומון וגם נקודות איתן באנו מבעוד מועד

רון כץ:      הדבר הראשון הוא לגבי כל העניין של התשלום עצמי

רון כץ:  אני חושב שחבר הכנסת יואב קיש בפעם הקודמת הציע מתווה שהוא מאוד נכון לפיו את ה-100 אחוזים ניתן לקבל רק בשנה השלישית עם סיום התואר

רון כץ:  אז אתה רק רואה את דמי הרצינות

רון כץ:  מי שיסיים את התואר ולא מישהו שאומר שאם זה בחינם, הוא מתחיל ללמוד ואחר כך הוא פורש

רון כץ:  את התשלום המלא הוא יכול לקבל רק עם קבלת התעודה

רון כץ:  זו נקודה שאפשר להתייחס אליה ואני חושב שהיא נקודה נכונה

רון כץ:      עוד כמה דברים שעלו כאן ואנחנו רוצים להתייחס אליהם

רון כץ:  לגבי עניין ההכשרות המקצועיות

רון כץ:  אני חושב שלא נכון לקשר את זה בהכרח לפיקדון שכל לוחם מקבל כי אם אני הייתי בצוות בצנחנים ויש לי חבר שהלך לתחום המקצועי יותר, אני קיבלתי העדפה שהיא עולה על מה שהוא קיבל עם השחרור

רון כץ:  אנחנו רוצים לייצר שוויון בין כל מי ששירת לוחם קרבי

אופיר כץ: הפיקדון הוא לגבי סט נרחב של מקצועות שאפשר ללמוד

רון כץ: נכון אבל תחשוב עלי שהתחלתי ללמוד עכשיו באוניברסיטה העברית ואני זכאי גם לפיקדון וגם למלגה

רון כץ:  מי שהולך רק להכשרה מקצועית מקבל רק את הפיקדון ולא יכול להשתמש בכספי המלגה בהם אני כן יכול להשתמש

אופיר כץ: אני אומר להוסיף את המקצועי

רון כץ: נכון

רון כץ:  בדיוק

רון כץ:  על זה יש הסכמה

אופיר כץ: אני מדבר על הוספת תחומים

רון כץ: לגבי כספי הפיקדון

רון כץ:  מי שהשתחרר במהלך הקורונה, ואלה כמעט כל השנתיים האחרונות, התקשה מאוד למצוא עבודה ולכן הייתה אפשרות למשוך את כספי הפיקדון, מה שלא השאיר לאנשים אפשרות להגיע להכשרות מקצועיות

רון כץ:  לכן כל פעם ההשוואה עם הפיקדון והמלגה, אני חושב שזה לא משהו שצריך לעשות אלא צריך להתייחס לכל אחד מהם בנפרד

רון כץ:       אנחנו כן חושבים לגבי התקופה של שלוש שנים – אמרו שזה לא משהו שהוא מיידי – כאשר אנשים מגיעים מסביבה שהיא קצת יותר קשה וצריכים לכלכל את הבית ולעזור במשק הבית, ולכן אני חושב שכן ראוי שמשך התקופה של השלוש שנים תגדל

רון כץ:  יש את הבחינה הפסיכומטרית שאורכת הרבה זמן לגשת אליה

רון כץ:  אני באופן אישי עשיתי את הבחינה כמעט ארבע פעמים וזה מנע ממני במשך שנתיים להתחיל ללמוד, כל עוד לא קיבלתי את הציון הראוי

רון כץ:  אני חושב שכן ראוי להגדיל את התקופה כי בסוף המטרה היא שלוחמים ישתמשו בזה, גם לעודד את הגיוס לקרבי וגם שלוחמים ילכו ללימודים אקדמיים

רון כץ:  לכן לפעמים תקופה של שלוש שנים יכולה להוות מקל בגלגלים

רון כץ:  תודה

רון כץ:  יהורז ירחיב בהמשך

יהורז בן יהודה: אני ורון עומדים בקשר עם 5,500 לוחמים בקבוצת פייסבוק שלנו ועולים בפנינו המון ליקויים ובעיות

יהורז בן יהודה:  המנגנון של המלגה בדרך כלל הוא טוב והוא עונה על צורך מאוד מאוד גדול אבל הוא לא עונה על צורך מספק

יהורז בן יהודה:  בתקופה האחרונה, וגם בתקופה של החקיקה הקודמת, עלו המון בעיות שאנחנו חושבים שהן מאוד קריטיות לפתרון

יהורז בן יהודה:      לפני שאני מתחיל אני רוצה לנצל את ההזדמנות ולומר תודה רבה לרמטכ"ל לשעבר גדי איזנקוט שבכלל התחיל את המהלך הזה

יהורז בן יהודה:  אני רוצה להגיד בשם כל הלוחמים המשוחררים תודה רבה על המלגה הנהדרת הזאת

יהורז בן יהודה:       אני אתחיל לדבר על תארים ארבע-שנתיים שהם לא ממומנים על ידי המלגה בשנה הרביעית

יהורז בן יהודה:  דוגמאות כמו תואר במשפטים עם שילובים מסוימים

יהורז בן יהודה:  תואר במשפטים הוא שבעה סימסטרים ולא שלושה והלוחם לא מקבל על הסימסטר השביעי שזו השנה הרביעית או שילובים נפוצים כמו משפטים וכלכלה, או כלכלה וחשבונאות, שאלה תארים שבדרך כלל נפרסים על שלוש וחצי-ארבע שנים

יהורז בן יהודה:  בשונה מהנדסה שכן מקבלים בה למשך ארבע שנים, אלה לא מקבלים עבור השנה הרביעית

יהורז בן יהודה:  אנחנו לא רואים עניין בהבחנה הזאת

יהורז בן יהודה:  יש כאן איזשהו עניין של עיקרון שוויון שאנחנו חושבים שחשוב להתייחס אליו

יהורז בן יהודה:  כנ"ל לגבי תארים כמו אדריכלות, רפואה, לימודי חינוך, פיזיותרפיה – כל התארים האלה הם תארים שלא מקבלים את המימון לאורך כל שנות לימודי התואר

יהורז בן יהודה:  אנחנו לא רואים עניין להבדל בין סטודנט שבחר ללמוד רפואה והוא לומד שש שנים לבין סטודנט שלומד הנדסה או סטודנט שלומד משפטים וכלכלה, כל עוד זה מתכנס לשכר לימוד אקדמאי פר שנה

יולי יואל אדלשטיין: מה עם רפואה?     

יהורז בן יהודה: רפואה מקבלת ארבע שנים כמו הנדסה

מירי פרנקל-שור: היה עניין של איזונים בכמה מחליטים לתמוך

מירי פרנקל-שור:  בעת חקיקת החוק הוועדה נתנה על כך את הדעת ולכן היא החליטה שההחלטה תהיה החלטה גנרית

מירי פרנקל-שור:  זה אומר שבמקצועות ההנדסה - לשאלתך היושב ראש – הרפואה והאדריכלות וכן במקצועות שקבע השר, באישור ועדת החוץ והביטחון של הכנסת

מירי פרנקל-שור:  זאת אומרת, הוועדה קבעה מקצועות שבגנרי שלהם הם תואר ארוך שנים ובהם כן יהיה מימון לאורך כל שנות התואר

מירי פרנקל-שור:  משפטים, צריך לברר מדוע, אבל כאן נכנסת שאלה אם גם מרחיבים את זה למקצועות משולבים

מירי פרנקל-שור:  זאת שאלה ערכית

יולי יואל אדלשטיין: במה שאת קראת יש פתח

יולי יואל אדלשטיין:  אם השר השתכנע, הוא יביא את זה לאישור הוועדה

יהורז בן יהודה: אני אגע בנקודה הזאת של מקצועות משולבים

יהורז בן יהודה:  קודם כל, לפני שאנחנו נוגעים במקצועות משולבים, נתייחס לדוגמה של משפטים

יהורז בן יהודה:  משפטים זה תואר שהוא שלוש וחצי שנים כדיפולט

יהורז בן יהודה:  הוא 142 נקודות זכות

יהורז בן יהודה:  בדקתי אתמול באתר של האוניברסיטה העברית

מירי פרנקל-שור: יש פתח

מירי פרנקל-שור:  הוועדה נתנה פתח לשר הביטחון

אייל הנס: אנחנו רק שנתיים מנהלים את זה תחת החוק

אייל הנס:  אנחנו עוד לומדים את הדברים האלה

אייל הנס:  אני עוד לא יכול כאן להציג

אייל הנס:  אני מכיר את המקרים האלה

אייל הנס:  חלקם כנראה יותר מוצדקים, חלקם פחות מוצדקים כי אפשר למשוך תואר גם חמש ושש שנים

יהורז בן יהודה: אבל המלגה ניתנת מ-2016

יהורז בן יהודה:  המנגנון זהה למנגנון של 2016

אייל הנס: אנחנו נבחן את זה

אייל הנס:  אמרתי שאני מכיר את זה

יהורז בן יהודה: בכל מקרה, הפתרון שאנחנו מציעים באופן כללי הוא שתארים שהם באזור ה-160 נקודות זכות, כמו הנדסה, שזה פחות או יותר סדר הגודל של הנקודות והן פרוסות על ארבע שנים, שהמימון יהיה פר שנה לארבע שנים

יהורז בן יהודה:  מי שעושה את התוכנית שרון עושה, שזה מכפיל, שזאת תוכנית גרנדיוזית של 200 נקודות זכות בערך, הוא משלם הרבה יותר אבל המימון יהיה על שכר הלימוד האקדמי של ארבע שנים

יהורז בן יהודה:  הוא יקבל את ההגדרה לארבע שנים פשוטות מהמועצה להשכלה גבוהה

יולי יואל אדלשטיין: מה שאומרת כאן היועצת המשפטית זה שכרגע – לא נעים לי לומר – אנחנו לא הכתובת

יולי יואל אדלשטיין:  הבקשה הזאת כרגע צריכה להגיע אלינו משר הביטחון ואז לוועדה תהיה סמכות לאשר את זה כי זה הנוסח שקראה לפני דקה היועצת המשפטית

מירי פרנקל-שור: אפשר להגיש תיקון להצעת החוק, אבל יש פתח

יולי יואל אדלשטיין: או ללכת דרך חקיקה אבל זה מיותר כשיש לך מנגנון

יהורז בן יהודה: אוקיי

יהורז בן יהודה:  נקודה נוספת שאנחנו רוצים לגעת בה היא הארכת תקופת הזכאות למשרתי קבע ראשונים

יהורז בן יהודה:  קצינים בדרגת סגן וסרן שעושים קורס מ"פ בלי מלת"ק, לוחמים ביחידות מיוחדות, מפסידים את המלגה הזאת כי אין להם זמן להיערך ללימודים ולממן אותה

מירי פרנקל-שור: סליחה, זה ביישום

מירי פרנקל-שור:  הוועדה גם כך נתנה על זה את הדעת

מירי פרנקל-שור:  "הזכאות להשתתפות למימון שכר הלימוד לפי סעיף זה תעמוד לחייל משוחרר זכאי אם החל את לימודיו במוסד להשכלה גבוהה וכולי וכולי במהלך שלוש שנים שלאחר תום השנה בה השתחרר משירות סדיר"

מירי פרנקל-שור:  זה עניין של פרשנות

יהורז בן יהודה: זה גזירת חוגר

יהורז בן יהודה:  יש הגדרות בצבא

יהורז בן יהודה:  יש חוגר סדיר ויש את החוגר קבע

מירי פרנקל-שור:  ההגדרה לא עולה בקנה אחד עם הוראות החוק מכיוון שאנחנו נתנו לכך את הדעת

מירי פרנקל-שור:  לא מדובר רק ב-32 חודשים שירות הסדיר הבסיסי אלא מהרגע שהוא השתחרר

מירי פרנקל-שור:  מה עם כל הקצינים שיוצאים לאחר שירות סדיר?     

יהורז בן יהודה: קודם כל, כל הקצינים שיוצאים משירות סדיר, הצבא כבר אוסף אותם ונותן להם תואר במהלך השירות שלהם

יהורז בן יהודה:  יש מלת"ק

מירי פרנקל-שור: לא מדובר עליהם

מירי פרנקל-שור:  מדובר על חייל שהלך במהלך השירות הסדיר לקורס קצינים והשתחרר אחרי חמש שנות שירות

מירי פרנקל-שור:  הזמן של שלוש השנים מתחיל מהרגע שהוא השתחרר

יהורז בן יהודה: לא

יהורז בן יהודה:  הוא מתחיל מהרגע שהוא השתחרר עם החברים שלו איתם הוא התגייס לצבא

יהורז בן יהודה:  גוזרים חוגר ומחליפים לחוגר קבע

מירי פרנקל-שור: פרשנות החוק

רון כץ: זאת הפרשנות של החוק כי מה שקורה בפועל זה שמי שחתם קבע, היה קצין או חתם שנת ר' שזה בעיקר ביחידות מיוחדות ונתן עוד שנה לצבא, הזמן שהוא רשאי להשתמש במלגה הוא החל מיום הגיוס של שלוש שנים מיום שהוא התגייס ולא מהיום שהוא גזר את תעודת החוגר

מירי פרנקל-שור: מה אומר משרד הביטחון?     

שרון ניר: אני לא מכירה את זה

שרון ניר:  זה דבר שצריך לבדוק את זה

שרון ניר:  אם זה כך, זה פער חמור מאוד

יולי יואל אדלשטיין: הנקודה ברורה לכולם

יולי יואל אדלשטיין:  אני מביון שלא נמצא כאן נציג של הלשכה המשפטית של משרד הביטחון

רותם קס: יש

רותם קס:  אני הנציגה

שרון ניר: זה צריך להיות מיום השחרור

רותם קס: קצינים ונגדים מקבלים את המלגה

יולי יואל אדלשטיין: לא, זאת לא הייתה הנקודה, אם הבנתי נכון

יולי יואל אדלשטיין:  זה יישמע הרבה יותר אמין אם אני אומר שאם הנכד שלי עשה שירות קרבי מלא, השתחרר בגיל 21 ויש לו שלוש שנים להתלבט, לטייל בצ'ילה, לחזור ולעשות עבודה מועדפת

רותם קס: נכון

רותם קס:  הארכנו את ההסדר עבור מי שמצוי בקבע

רותם קס:  זה מה שהיועצת המשפטית הקריאה קודם

רותם קס:  בדיוני הוועדה דנו על כך

יולי יואל אדלשטיין: אבל ביישום יש בעיה

רותם קס: מבחינתנו זה קורה לחלוטין

שרון ניר: כולל שנות קבע? זאת אומרת שמי שעשה ותרם בסיירת צנחנים לדוגמה

רותם קס: בכוונה הוארך ההסדר

יולי יואל אדלשטיין: מכיוון שיש דעה שביישום יש איזושהי תקלה, אנחנו מבקשים – לא ממך אלא ממך – לבדוק

אייל הנס: אתה מוזמן לפנות אלי

אייל הנס:  להביא דוגמאות

יהורז בן יהודה: יש לי דוגמה

אייל הנס: אני לא מכיר דוגמאות

יולי יואל אדלשטיין: אם יש דוגמאות של חברים שלכם מאותם 5,500 חיילים שבקבוצה שהתקצרה להם התקופה של שלוש שנים בגלל שהם היו זמן נוסף בשירות בצה"ל, תביא לוועדה דוגמאות וגם לראש אגף חיילים משוחררים

יהורז בן יהודה: בדרך לכאן דיברתי עם חבר שהוא קצין בשייטת, הוא יצא בשלב מאוחר

יהורז בן יהודה:  ההקצאות שם הן לא בדיוק כמו בצבא הירוק אלא הם יוצאים בשלב יותר מאוחר לקורס הקצינים שלהם

יהורז בן יהודה:  הוא התגייס ב-2014 והשתחרר ב-2020, הבין שכבר לא רלוונטי לו לגשת למלגה הזאת

יולי יואל אדלשטיין: השאלה אם הוא הבין או אמרו לו

יהורז בן יהודה: הוא בדק

יולי יואל אדלשטיין: אני מציע שאת המקרים האלה, גם הוועדה וגם האגף במשרד הביטחון, יקבלו

יולי יואל אדלשטיין:  גם לא מאוחר לתקן אם היו מקרים כאלה

יהורז בן יהודה: מתקצר להם הזמן, גם לחבר'ה שמשתחררים בדרגת סגן

יולי יואל אדלשטיין: אנחנו מבקשים שאם יהיו מקרים קונקרטיים, נדע עליהם כי מה שאתה אומר, מבחינת ההיגיון – אי מניח שאני אומר את זה בשם כל חברי הכנסת – לא מתקבל על הדעת

יולי יואל אדלשטיין:  צריך לראות שאם יש דוגמאות כאלה, למה הן קיימות ואם אפשר לתקן, גם לתקן

יהורז בן יהודה: אנחנו רוצים לגעת בעוד נקודה

יהורז בן יהודה:  תחילת לימודים בסימסטר אביב

יהורז בן יהודה:  הרבה סטודנטים מתחילים לצורך העניין לימודי הנדסה ומדעי המחשב, כאשר מאוד מקובל להתחיל אותם באמצע השנה האקדמית לא בתחילת השנה האקדמית

יהורז בן יהודה:  המנגנון של המלגה גורעת להם את חצי השנה האחרונה של הזכאות כי הם זכאים לשלוש שנים או לארבע שנים אבל אם אני מתחיל ללמוד באמצע שנה, התואר נפרס על יותר שנים קלנדריות

יהורז בן יהודה:  אני צריך להגיש את גיליון התשלומים של השנה וזה לא מאפשר לי לקבל על כל שנות התואר

רותם קס: אני אציע כמובן – כמו שראש האגף אמר קודם – שאם יש בעיות עם היישום, אנחנו עומדים לרשות החיילים המשוחררים בכל דבר ואפשר לברר

יהורז בן יהודה: אני מעלה כאן בעיות שעולות מולנו

אייל הנס: חבל שאתה מעלה אותן פעם ראשונה בפני הוועדה ולא בפני

יהורז בן יהודה: אני לא אעלה לפני הגוף את כל הבעיות כי אני לא יכול לייצג את כל החיילים בטלפון מולכם

רותם קס: אנחנו מטפלים בכל פנייה שמגיעה אלינו

יהורז בן יהודה: אני מעלה בעיות שלוחמים העלו בפנינו

אייל הנס: מדי שבוע אני מתעסק במאות פניות של חיילים משוחררים עם מגוון מאוד רחב של דברים

אייל הנס:  אני חושב שגם בפניות האלה אני יודע לדון

יהורז בן יהודה: עוד תלונה שעלתה בפנינו, ועדת חריגים

יהורז בן יהודה:  יש אוכלוסיות שהן נופלות בין הכיסאות ולא מצליחות לקבל מענה

יהורז בן יהודה:  הן מופנות לפניות הציבור

מירי פרנקל-שור: החוק קובע בצורה מאוד מפורשת מי זכאי ומי לא

יהורז בן יהודה: שוב, אנחנו מעלים בעיות שלוחמים העלו בפנינו

יהורז בן יהודה:  אני לא עורך דין ולא נמצא בגופי צה"ל

יהורז בן יהודה:  אני מציף בעיות שראוי לתת להן איזשהו מענה בצורה מסודרת

יהורז בן יהודה:  בסוף החבר'ה האלה כנראה סחבו את האלונקה, הם מגיעים למצב שהם רוצים לקבל את המלגה ואיכשהו הם נופלים בין הכיסאות

יהורז בן יהודה:  אנחנו חושבים שיהיה נכון להקים איזושהי ועדת חריגים בקרן עם קריטריונים מסודרים שידונו בבעיות כאלה, לתת את הכלי הזה בצורה נגישה

שרון ניר: לא בטוח שצריך ועדת חריגים, אם יש לכם את רמת הגמישות - ראש אגף חיילים משוחררים, אולי תתייחס לזה - כי בסוף החוק צריך להיות הכי גמיש כדי לממש אותו כהלכתו

מירי פרנקל-שור: נאמר בצורה מפורשת וערכית בחוק ודווקא ועדות חריגים לא תמיד נכונות

מירי פרנקל-שור:  אם הכנסת רוצה לשנות את האמירה, צריך לשנות את החוק אבל החוק מאוד מאוד ברור

שרון ניר: אבל היועצת המשפטית, אני אחת המציעות ואני חושבת שאנחנו צריכים להיות מאוד מאוד ברורים בעניין הזה

שרון ניר:  הדרש של החוק או הפשט במימוש שלו הוא שלוחמים שביצעו שירות כלוחם, גם אם עשו אחר כך קבע, יקבלו בין שלוש לבין ארבע שנים

מירי פרנקל-שור: אין בזה מחלוקת

שרון ניר: כל המימוש יבוצע

שרון ניר:  כאן אני רואה שהם נופלים בין הכיסאות ואולי צריך לבדוק את זה

שרון ניר:  אם זה משהו טכני, חבל שהם מעלים את זה כאן

מירי פרנקל-שור: אני חושבת שהבעיה היא ביישום ולא באמירה

יהורז בן יהודה: אני רוצה לומר שאנחנו לא נגד הקרן להכוונת חיילים משוחררים או משהו

יהורז בן יהודה:  אנחנו מעלים בעיות שלפעמים צפות בלי פנים

יהורז בן יהודה:  אני מקבל את הדברים האלה ל-דרייב שהעלינו לקבוצה

יהורז בן יהודה:      יש עניין של פישוט המנגנון של קבלת המלגה וגם בנושא הזה קיבלנו פניות

יהורז בן יהודה:  חבר'ה פשוט מגיעים לאתר שלכם ומסתבכים עם הניסוחים שם, עם זכאי או לא זכאי

אייל הנס: אני מציע להיכנס לאתר המלגות של למשל המועצה להשכלה גבוהה ולהשוות בין המלגה שלנו למלגה השנייה

אייל הנס:  אני חושב שהמלגה שלנו היא הכי פשוטה בעולם, היא טופס אחד פשוט יחד עם מה שנקרא גיליון התשלומים

אייל הנס:  אני חושב שהציבור יכול לעמוד בדבר הזה

יהורז בן יהודה: אני אגיד למה אני אומר את הדברים האלה

יהורז בן יהודה:  יש להם מייל, יש להם טלפון והם בחרו לפנות אלי

רון כץ: לגבי פישוט המלגה

רון כץ:  לפעמים זה לא הדבר הכי פשוט

רון כץ:  אולי זה יותר פשוט ממלגות אחרות, לא בדקתי את זה אבל אני סומך על מה שנאמר כאן

רון כץ:  אנחנו מדברים על קבלת המלגה וגם על אופן קבלת המלגה

רון כץ:  אני למשל שילמתי את הלימודים האקדמיים מכספי האישי ואני מקבל את הכסף באופן רטרואקטיבי בסוף חודש מאי

רון כץ:  לכן זה משהו שיוצר בעיות כי אתה למשל משלם שכר דירה כשאתה סטודנט ויש לך עוד הוצאות נלוות כאלה ואחרות

רון כץ:  אנחנו חושבים, על מנת למנוע את הפער הזה בין סטודנט שאין לו אולי גב כלכלי מההורים לחיות במשך שנה עד שהוא מקבל את הכסף, אלא לקבל את הכסף עם תחילת שנת הלימודים ולא בסופה

רון כץ:  זה משהו שהוא חשוב

אייל הנס: בינתיים אתה יכול למשוך את הכסף מהפיקדון

יהורז בן יהודה: אבל הכסף קיים ואנחנו כבר התנדבנו את ההתנדבות שלנו

רון כץ: אני שוב רוצה לומר שאנחנו מדברים על הפיקדון

רון כץ:  אני למשל ברוב הפיקדון שלי השתמשתי לקורסים על מנת להתקבל ללימודים

רון כץ:  עשיתי גם מכינה וגם פסיכומטרי ואני חושב שהמצב שלי זהה למצבם של הרבה חיילים משוחררים במשק

רון כץ:  כספי הפיקדון אוזלים

רון כץ:  דבר שני, הייתה מגפת הקורונה ובתקופה הזאת לא הייתה עבודה לחיילים משוחררים ולכן נאלצנו להשתמש בכספי הפיקדון

רון כץ:  אני חושב שאפשר לבוא לקראת החיילים

רון כץ:  בבקשה הזאת ובשלל הבקשות שהצגנו כאן בפני הוועדה, הצפנו את כל זה כאן לא במטרה להתנגח חס וחלילה אלא במטרה להציף דברים שיהיו ישימים יותר וקלים יותר ללוחמים המשוחררים שאני חושב שזה באמת מגיע להם

יולי יואל אדלשטיין:  לפני שאני אעביר זכות דיבור לחבר הכנסת גדי איזנקוט שביקש, יש לי הצעה קצת שונה

יולי יואל אדלשטיין:  אני פונה לאייל, לראש אגף חיילים משוחררים

יולי יואל אדלשטיין:  למרות שדייק מאוד האורח שלנו יהורז שהוא לא עורך דין ולא ארגון יציג ולא מייצג, יש לי בקשה אליכם או הצעה אליכם

יולי יואל אדלשטיין:  תעשו פגישה לא פורמלית

יולי יואל אדלשטיין:  הוא לא גוף יציג, הוא לא עורך דין, יעלו מולכם את הבעיות

יולי יואל אדלשטיין:  יכול להיות שאתם במקום יכולים לתת להם פתרונות

יולי יואל אדלשטיין:  יכול להיות שבחלק מן הדברים תאמרו להם שמה שהם אומרים פשוט לא נכון, יכול להיות שבחלק מהדברים תאמרו שיש היגיון במה שהם אומרים אבל תחזרו לחברי הכנסת ותבקשו חקיקה או תיקוני חקיקה ואז זה יסתדר

יולי יואל אדלשטיין:  אני חושב שזה מאוד הגיוני ואני אשמח מאוד אם תקיימו פגישה כזאת עם יהורז ורון

יהורז בן יהודה: אגב, אם מוזמנים להיכנס לקבוצה שלנו ולראות את הבעיות צפות

יולי יואל אדלשטיין: בכביש אל תהיה צודק, תהיה חכם

יולי יואל אדלשטיין:  ביקשתי שייפגשו

יולי יואל אדלשטיין:  תשבו ותעלו את הדברים

יולי יואל אדלשטיין:  אני בטוח שתהיה אוזן קשבת ובטח חלק מהדברים ייפתרו במקום

יולי יואל אדלשטיין:  אני מקבל לגמרי מה שאתה אומר, שאתה לא באת לכאן לשפוך בעיות אבל יכול להיות שמישהו לא הסתדר עם הבירוקרטיה ואומר שהוא לא קיבל מלגה או לא עדכנו אותו נכון

יולי יואל אדלשטיין:      חבר הכנסת גדי איזנקוט, בבקשה

גדי איזנקוט: אני מברך את מגישי הצעת החוק

גדי איזנקוט:  אני חושב שיש כאן אמירה ערכית של המדינה מעבר לתרומות שהיו ממפעל הפיס, FIDF, קרן רוטשילד ואנשים טובים

גדי איזנקוט:  יש כאן אמירה

גדי איזנקוט:  אני חושב שזה חוק מהמוצדקים ביותר ללוחמי צה"ל ולכן אני ממליץ להרחיב ולהגמיש בהעברת טלפונים

גדי איזנקוט:  אני בטוח שתביא לפתרון טוב כדי שאפשר יהיה להרחיב ולהגמיש

גדי איזנקוט:  בסוף המטרה היא שהמיטיבים הגדולים ביותר של החברה הישראלית יזכו להוקרה של החברה

גדי איזנקוט:      אני חושב שבמקביל כדאי לעשות מאמץ להרחיב את החוק הזה באופן כזה שהוא יבטא את ההערכה ואת ההוקרה ללוחמים אבל הייתי יכול לחשוב על זה שתומכי לחימה ומינהלה יקבלו 50 אחוזים ושירות לאומי יקבלו 33 אחוזים, אפילו שנה אחת

גדי איזנקוט:  בעיניי יש כאן מסר שהוא חשוב בעיקר על רקע התקופה והאפשרות שבתקופה הקרובה יוגשו חוקים שיפגעו בצה"ל כצבא העם כדי לעקוף את חוק יסוד: תה"ל בכל מיני חוקים אחרים

גדי איזנקוט:  יש כאן אמירה למיטיבים הגדולים ביותר של החברה הישראלית

גדי איזנקוט:  תודה

יולי יואל אדלשטיין: תודה לחבר הכנסת איזנקוט

יולי יואל אדלשטיין:  דרך אגב, אני מאוד מסכים, רציתי לומר את זה בסיכום הדיון

יולי יואל אדלשטיין:  אני חושב שאנחנו מברכים מאוד את כל היהודים הטובים שלאורך שנים עזרו ותמכו ותרמו אבל יש תחומים בהם המדינה צריכה לקחת אחריות

יולי יואל אדלשטיין:  לא היהודים הטובים האלה, חלקם מחוץ לארץ, שלחו את החיילים לקרבי ושלחו אותם לקרבות אלא עשתה זאת מדינת ישראל, ממשלת ישראל, הכנסת ואנחנו צריכים גם לקחת אחריות על המשך חייהם של החברים האלה

יולי יואל אדלשטיין:  אני מסכים מאוד עם האמירה שלך

יולי יואל אדלשטיין:       יש לנו עוד בקשת דיבור ב-זום, נכון? מור הובר, מנהל פורום ארגוני תעסוקת צעירים

מור הובר: שלום לכולם

מור הובר:  תודה רבה על האפשרות לדבר ועל הדיון בהצעת החוק החשובה מאוד

מור הובר:  פורום ארגוני תעסוקת צעירים מייצג למעשה 64 מלכ"רים שעוסקים בתעסוקת של צעירים, ביניהם חיילים משוחררים

מור הובר:  הפתרון הוא אותו פתרון, הצורך וההצעה היא הצעה טובה אבל אנחנו עדיין מזהים כאן כמה חוסרים וכמה פערים שבתיקונים קלים אפשר לתקן אותם ולתת לחיילים, ללוחמים המשוחררים, עוד מגוון רחב של הזדמנויות מבחינת האופק התעסוקתי שלהם

מור הובר:      עליתי טיפה מאוחר לדיון

מור הובר:  הנושא של הכשרות מקצועיות

מור הובר:  היום נושא הכשרות מקצועיות זה לגמרי הפך להכרח ולאפיק הכשרה מוביל לתעסוקה שהרבה פעמים היא יותר משתלמת מבחינה כלכלית מתארים מסוימים במדעי הרוח למשל אבל היא לא קיימת במסגרת החוק

מור הובר:  אני כלוחם משוחרר לא אקבל מלגה להכשרה מקצועית אבל מבחינתנו זה נכון וראוי להוסיף את זה

מור הובר:      חבר הכנסת סולומון דיבר על כך שאנשים מתחילים תואר ולא מסיימים

מור הובר:  יש פער ביציאה בין מה שאני חושב שנכון לי ללמוד ושאני אוכל לחיות ממנו כאדם בוגר ולהתפרנס ממנו בכבוד לבין מה שאני מגלה כאשר נכנסתי לתוך עולם הלימודים ועולם העבודה וזו הסיבה המרכזית שאנשים עושים תהליכים של שינוי קריירה

מור הובר:  הפער הזה נובע הרבה פעמים מפערים ומתהליך הכשרה לעולם העבודה והלימודים שהוא לא מספיק טוב

מור הובר:  אנחנו כן מציעים לתת עוד איזשהו דגש לגבי תהליך הכוון לבחירת אפיק לימודים שיהיה משתלם לפני הלימודים ובהמשך שלו גם לראות ולבחון איך אפשר לשלב איזושהי התמחות, איזושהי התנסות מקצועית שבעצם תעזור לגשר את התפיסה בין זה שעכשיו אני חייל משוחרר שיוצא לאזרחות לזה שאני סטודנט שמצליח להשתלב בצורה מיטבית בעולמות התעסוקה

מור הובר:  אנחנו מאמינים שדרך הנקודות האלה גם נראה יותר לוחמים משוחררים שיוצאים כבר למשרות התחלתיות עוד בעודם סטודנטים ולא רק להרבה משרות שמירה ואבטחה אלא כבר למשרות שיש בהן אפיק להמשך שאחרי התואר

יולי יואל אדלשטיין: תודה רבה

יולי יואל אדלשטיין:  ד"ר עידית שפרן גיטלמן מה-INSS

עידית שפרן גיטלמן: תודה

עידית שפרן גיטלמן:  החוק הוא חוק ראוי

עידית שפרן גיטלמן:  כמעט קשה לחשוב על טעמים להתנגד לו

עידית שפרן גיטלמן:  אני בכל זאת רוצה לשאול שאלה אחת טכנית ולהעיר שתי הערות קטנות

עידית שפרן גיטלמן:  האם החוק מתייחס לגבי חיילים לוחמים שהשלימו במהלך השירות תואר ראשון כחלק מההכשרה שלהם כמו קורס טיס או עוד הכשרות?     בהמשך לדבריו של חבר הכנסת איזנקוט, שתי הערות קטנות

עידית שפרן גיטלמן:  כמו שאמרתי, מאוד נעים לתמוך בחוק אבל בעיות המוטיבציה, משבר הסרנים ומשבר הקבע לא ייפתרו

עידית שפרן גיטלמן:  מי שחושב שהחוק הזה ייתן מענה ויסיים את עניין משבר הקבע והמוטיבציה לצה"ל, אני מרימה כאן דגל שזה לא די בכך

עידית שפרן גיטלמן:       בהמשך הדברים כדאי לחשוב, אם אנחנו מדברים על האמירה הערכית ועל אתוס השרות, שאני חושבת שכל מי שפתח חדשות או יצא לרחוב בימים האחרונים יודע, כדי לחשוב איך חוק כזה ביד אחת, ואנחנו יודעים על יוזמות חקיקה אחרת כמו חוק יסוד: צבא ביד השנייה, איך הדבר הזה מתכנס

שרון ניר: תבהירי מה אמרת

יולי יואל אדלשטיין: מה שאיזנקוט אמר לפני כמה דקות, במילים אחרות

עידית שפרן גיטלמן: זה כמובן לא מטיל דופי בחוק הזה

עידית שפרן גיטלמן:  אני אומרת שאם באמת מה שאנחנו רוצים זה להעלות את אתוס השירות ולהוציא מהבניין הזה אמירה ערכית לגבי ההערכה שלנו לגבי המשרתים, אז כדאי לזכור את זה כשיעלו לדיונים חוקים כמו חוק יסוד: לימוד תורה

עידית שפרן גיטלמן:       הערה קטנה ואני מתנצלת עליה

עידית שפרן גיטלמן:  כדאי לזכור שבצה"ל משרתים לא רק יהודים

עידית שפרן גיטלמן:  אני מקווה שהחוק לא מבחין

מירי פרנקל-שור: לא

מירי פרנקל-שור:  החוק דווקא אומר אמירה מפורשת

יולי יואל אדלשטיין: מבחין לטובה

עידית שפרן גיטלמן: מעולה

שרון ניר: כל חייל באשר הוא

מירי פרנקל-שור: באשר הוא

מירי פרנקל-שור:  לא רק ערבי

יולי יואל אדלשטיין:  לגבי הצעת החוק, תמיד כדאי לזכור, אני אומר את זה לטובת חברי הכנסת המציעים, שלא עליך המלאכה לגמור ולא אתה בן חורין להיבטל ממנה

יולי יואל אדלשטיין:  חברי הכנסת באו עם ההצעה הזאת כדי לתקן מצב מסוים ואני חושב שלא היה מישהו מספיק נאיבי לחשוב שזה גם יפתור את משבר הסרנים וגם את כל בעיות הגיוס ועניין של צבא העם

יולי יואל אדלשטיין:  בעיניי לפחות עושים דבר טוב ומבורך

יולי יואל אדלשטיין:  כמו שאת אמרת, קשה לראות סיבות להתנגד לחוק הזה

יולי יואל אדלשטיין:       יש עוד מוזמנים שפסחתי עליהם ורוצים להתייחס? את לא מוזמנת, את חברת כנסת, בבקשה, חברת הכנסת אורנה ברביבאי

אורנה ברביבאי: קודם כל, ברכות על היוזמה הזאת

אורנה ברביבאי:  היה צריך לעשות את זה מזמן אבל כל היו כל מיני שיקולים פוליטיים כאלה ואחרים שהיקשו

אורנה ברביבאי:  אני חושבת שכל הבעיות הטכניות חייבות לבוא לידי ביטוי

אורנה ברביבאי:  אין שום סיבה שלא לתת למפר למי שכבר נתן ותרם

אורנה ברביבאי:  אנשים שמגיעים ממשפחות קשות יום, צריך לתת להם את המימון המלא למפרע ולדעת שזאת זכותם על פי חוק

אורנה ברביבאי:      אני כן רוצה לתהות לגבי תומכי לחימה ביחידות קרביות, אם אנחנו עוד לא בשלים להעלות את השלב הבא

אורנה ברביבאי:  בסוף אלה אנשים שמאפשרים ליחידה, למה שנקרא בצבא חוזק האורגן, להיות גדוד מתפקד מלא, עם משמעות מלאה ליכולת שלו לנצח

אורנה ברביבאי:  אני תוהה האם לא הגיע הזמן ולא בשלה העת להגדיל לפי החוק הזה גם לתומכי לחימה ביחידות לוחמות

אורנה ברביבאי:  אני מדברת על יחידות לוחמות ולא בכלל

יהורז בן יהודה: הערה קטנה

יהורז בן יהודה:  כמובן שאנחנו לא נגד לתת לתומכי לחימה, לכל חייל שמתגייס לצה"ל שיקבל כמה שיותר

אורנה ברביבאי: לא, לא לכל חייל

אורנה ברביבאי:  למי שנמצא ביחידות ברמת סיכון שמחייבת התבוננות גם עליו

אורנה ברביבאי:  אני לא מדברת על כל חייל בצבא

יהורז בן יהודה: אני אומר שאנחנו רואים את זה כמשהו מבורך

יהורז בן יהודה:  אנחנו רק מסתכלים על המלגה כפי שהיא היום שהיא איזשהו מרקר שמבליט מאוד את הלוחמים שהם מקבלים איקס מאוד גדול

אורנה ברביבאי: אתה תמיד יכול לייצר דיפרנציאליות

יהורז בן יהודה: אם אתה נותן להם משהו, לתומכי לחימה, אתה חייב לתת באותה נשימה עוד יותר ללוחמים

אורנה ברביבאי: זה מה שאני אומרת

אורנה ברביבאי:  אתה תמיד לייצר דיפרנציאליות ולהגיד שללוחמים מגיע יותר ולתת לתומכי לחימה ביחידות לוחמות

אורנה ברביבאי:  בעיניי זה נכון

אורנה ברביבאי:  הדבר החשוב שבעיניי מבחין זה בין מי יכול לעבוד בשירותו בצבא עד לשחרורו ולהכין לעצמו תקציב קטן למימון תחילת לימודים לבין מי שנמצא בקו שבו הוא לא יכול לאסוף אפילו שקלים בודדים כדי לממן לעצמו את הלימודים

אורנה ברביבאי:  אני חושבת שצריכה להיות דיפרנציאליות אבל אפשר להסתכל על גדוד כעל מסגרת שנותנת עדיפות ללחימה ולתומכי לחימה

אורנה ברביבאי:  כפי שאמרתי קודם, גם בהיבטים הטכניים אין שום סיבה שתהיינה בעיות טכניות שלא נותנות לכם את המענה מלכתחילה

יולי יואל אדלשטיין: תודה חברת הכנסת אורנה ברביבאי

יולי יואל אדלשטיין:  מאיר, אתה רוצה לומר משה ?     

מאיר כהן: לא

מאיר כהן:  אני רק רוצה להזכיר שהמכונאים בגדוד שלי עבדו קשה מאוד

יהורז בן יהודה: אני משריון

יהורז בן יהודה:  אני מכיר את החבר'ה שעובדים עם המכונות

מאיר כהן: עבדו קשה מאוד

מאיר כהן:  ההערה של אורנה היא מאוד נכונה

מאיר כהן:       מתי מצביעים אדוני?     

יולי יואל אדלשטיין: היום נצביע רק על מיזוג ההצעות

יולי יואל אדלשטיין:  זו גם בקשה של חבר הכנסת אופיר כץ ואני דווקא תומך בבקשה הזאת לאור מה שדיברנו כאן

יולי יואל אדלשטיין:  אני רוצה קודם לתאם עם הממשלה סופית את הנוסח וגם את ענייני המימון עליהם דיברנו כאן כי הממשלה, כפי שנאמר לנו, צריכה לעשות פעולה מאזנת

יולי יואל אדלשטיין:  אתם מכירים את זה מצוין בתור אקס שרים, צריכים למצוא מקור מימון להצעה הזאת, ואני גם בעד לתאם את הכול מראש

רון כץ: לפני סיום, אני מאמין שהסיום מתקרב, אני רוצה לומר שהעלינו כאן כמה נקודות שאני חושב שהן היו המהותיות ביותר

רון כץ:  השאלה אם מלבד פגישה שאנחנו כמובן נקיים כפי שהוצע כאן, האם יש דברים חקיקתיים או שחברי הכנסת יכולים לעזור שהם מלבד הפגישה הזאת שתסייע לנו בדבר הצעת החוק, כמו התארים הארבע-שנתיים של משפטים שציינו, הרחבת התקופה של מימוש המלגה, הארכת קופה למי שחתם קבע, סגנים וסרנים, ועוד כמה דברים שעלו כאן כולל ההכשרות המקצועית

רון כץ:  אני רוצה לדעת אם יש לנו מקום להעלות את הדברים כחוק או שעיקר העבודה שלנו אמור להתבצע מול האגף

יולי יואל אדלשטיין: זה לא סותר

יולי יואל אדלשטיין:  העליתי שלוש נקודות עת דיברתי על הפגישה שלכם

יולי יואל אדלשטיין:  הנקודה האחרונה היא שאם שני הצדדים ישתכנעו ויש גם את היועצת המשפטית - שאני מקווה שתהיה בפגישה - שיכולה לומר שהם מאוד רוצים לעזור לכם אבל זאת כבר לא סמכות שלהם אלא של המחוקק

יולי יואל אדלשטיין:      הוועדה היום תצביע רק על מיזוג ההצעות שזה משהו טכני כך שתהיה הצעת חוק אחת לא ארבע הצעות שונות

יולי יואל אדלשטיין:  לגבי הנוסח הסופי, אנחנו נדון ונצביע בישיבה הבאה

יולי יואל אדלשטיין:  חבר הכנסת אופיר כץ לקח על עצמו לתאם את זה מול שר הביטחון, מול שר המשפטים, מול כל הגורמים הרלוונטיים בממשלה, כך שבהחלט, אם תקיימו את הפגישה בהקדם ויהיו נקודות שנצטרך להכניס לנוסח החוק ונשתכנע שבאמת צריך, נוכל לעשות את זה בישיבה הבאה

יולי יואל אדלשטיין:      חברי הכנסת שרון, אורנה ומאיר, חבר הכנסת מרדכי ביטון לא בדיון כי הוא בחוץ לארץ

יולי יואל אדלשטיין:  נוסח ההצעה שלו טיפה שונה

יולי יואל אדלשטיין:  אומרת לי היועצת המשפטית שכדאי לנהוג בזהירות ולא למזג את ההצעות בלי שהוא נוכח

מירי פרנקל-שור: אתה יכול למזג את השאר מלבד את ההצעה של ביטון

יולי יואל אדלשטיין: לא

יולי יואל אדלשטיין:  לשם מה? אנחנו יכולים לעשות את זה בדקה הראשונה של הישיבה הבאה

שרון ניר: אין בעיה

שרון ניר:  אנחנו לא אופוזיציה לחיילי צה"ל

יולי יואל אדלשטיין: זה ברור לגמרי

יולי יואל אדלשטיין:  חברי הכנסת והמוזמנים, אני מודה לכולם על הדיון ולמציעים על הצעת החוק החשובה

יולי יואל אדלשטיין:  אנחנו נפגש בדיון הבא

יולי יואל אדלשטיין:  ישיבה זו נעולה